# data[].attributes.body
היום היה השיעור הראשון בקורס ולמדנו על תהליך ההתערבות בריפוי בעיסוק. למדנו על סוגי המטרות, ועשינו תזכורת קטנה לפרופיל העיסוקי וניתוח הביצוע העיסוקי. בנוסף, למדנו כיצד כותבים מטרות לטווח קצר וארוך.

# data[].attributes.body
היום בכיתה עברנו על מטרות של כמה מהקבוצות בנוגע למטלה הראשונה שלנו. עזר לי מאוד לראות את מה שכתבו כדי שאוכל יחד עם חברותיי לנסח מטרות בצורה נכונה ומתאימה לתיאור המקרה.

# data[].attributes.body
היום הייתה לנו הרצה עם שרון הראל על טיפול מרחוק. היא הרצתה לנו על אפליקציה חדשה שפיתחו לטיפול מרחוק באמצעים טכנולוגיים לחולים שונים (בשיעור הציגה לנו טיפול לחולה פרקינסון). שמחתי מאוד לראות שהמקצוע שלנו הוא כל כך רחב ודינאמי ופתוח לשינויים וחידושים ושמיום ליום רואים שהטכנולוגיה היא באמת אמצעי טוב ואפשר באמצעותה להתאים טיפול לכל מיני אוכלוסיות אשר לא מסוגלים להגיע פיזית למרפאות.

# data[].attributes.body
היום הגיעה אלינו אורלי בוני, מנהלת השירות הארצי לריפוי בעיסוק להרצות לנו. השיעור היה בנושא מבנה השירות בישראל, המסגרות השונות והחוקים שבתוקפם מועסקים המרפאים ומרפאות בעיסוק בארץ. יצאתי מהשיעור עם מידע חדש ונחמד מאוד לראות שהמקצוע שלנו מתרחב לתחומים רבים מגוונים כמו הייטק.

# data[].attributes.body
היום למדנו עם פרופ' דבי רנד על ריפוי בעיסוק בבסיס ראיות מחקר.

למדנו שלחוקרים יש מחויבות לבצע מחקרים כדי לבסס את הראיות שלהם, ובמקביל למרפאה בעיסוק יש מחויבות להשתמש בראיות אלו על מנת לקבל החלטות טיפוליות. מקבלי ההחלטות צריכים לאשר תוכניות טיפול ונהלים חדשים המסתמכים על ראיות המחקר שהחוקרים מציעים.

יישום ה EBP כולל

1. ניסוח שאלה קלינית

2. חיפוש ראיות מחקר בספרות

3. הערכת הראיות המחקריות שנמצאו

4. יישום ראיות המחקר בשיתוף של רצונות הלקוח

5. הערכת התוצאות

# data[].attributes.body
היום השיעור היה בנושא הבנת הכוחות הפועלים במשפחה כמפתח להבנת המטופל בהרצאת ד"ר עופרה שחם. דיברנו על האמון- שהוא המשאב העיקרי במשפחה, על המורשת- שהיא סוג של מנוע, כוח חזק שדוחף אותנו לשפר את החוויה הבין-דורית, לשפר את החוויה של הילדים שלנו לעומת החוויה שהייתה לנו כילדים, וגם על נאמנות- כוח רב עוצמה, מניע שאינו בר בחירה, בקונטקסט המשפחתי.

בנוסף, למדנו על התפקידים שנותנים לילד. כשניתן לילדים במשפחה תפקיד נוקשה של הילד הטוב/הרע, המרדן, המצליח, המטפל או החכם לדוגמה, בעצם נמנעת מהם ההתנסות במגוון התפקידים, כאילו היו לא שלמים ולכן  ככל שאנחנו מגוונים את התפקידים ופחות נוקשים אנחנו מקלים על ההתמודדות של הילדים.

# data[].attributes.body
בשיעור היום למדנו על מודל ה IRM עם פרופ' תמי בר שליטא. זה בעצם מודל יישומי מבוסס ראיות מחקר המיועד להבנה ולעבודה על שיפור השימוש המודע בעצמי וזאת כדי לקדם מעורבות בעיסוקים של הקליינטים. דיברנו על מטרות המודל, המרכיבים שלו ועקרונותיו.

# data[].attributes.body
היום היה השיעור האחרון בקורס. הרצאת היום הייתה בנושא אתיקה בהתערבות עם ד"ר אורן אסמן. למדנו על הקוד האתי בריפוי בעיסוק ועקרונותיו וגם תרגלנו דילמות אתיות. השיעור היום היה מאוד מעניין, בעיקר החלק של התרגול.

בכללי הקורס תרם רבות לידע שלי לגבי המקצוע שלנו ומאוד אהבתי שהשיעורים היו מגוונים מבחינת הנושאים ואנשי הסגל המעבירים אותם.